*د پکتیکا ولایت سرې میاشتې ریاست اړوند ښوونیز مرکز کې لسګونه بېوزله او یتیمو زده کوونکو ته زده کړې جریان لری* پنجشنبه د ۱۴۴۵ کال د ذوالقعدې میاشتې ۷مه نیټه، چې د ۱۴۰۳ کال د ثور میاشتې ۲۷مه نیټې سره سمون خوری. د پکتیکا ولایت سرې میاشتې ریاست اړوند ښوونیز مرکز چې څه باندې دوه میاشتې وړاندې یې د افغانی سرې میاشتې سوېل لویدیځ مرکزی زون رئیس ښاغلی مولوی سید منهاج الدین«هاشمی» او پکتیکا نماینده ګۍ رئیس ښاغلی مولوی عارف الله«حامد» په هڅو او زیار مرکز ښرنه کې بېوزله او بې سرپرسته زده کوونکو ته د ښوونې او روزنې په پار په فعالیت پیل وکړ. اوسمهال یاد ښوونیز مرکز په مرکز ښرنه کې ۵۵ زده کوونکو ته د ښوونیز مرکز مدیر ترڅنګ ۷تنه رضاکاره استادانو پر مټ د ریاضی، نبوی سیرت، انګلیسی ژبه، خطاطی او لیک لوست برخو کې په وړیا ډول د زده کړو زمینه برابره کړې ده، همداشان د نویو زده کوونکو د ثبت او نوملیکنې پروسه لاهم روانه ده. د یاد ښوونیز مرکز زده کوونکی له درسی میتود د خوښۍ ترڅنګ د افغانی سرې میاشتې ټولنې دا خدمت د بېوزله هېوادوالو لپاره مهم او حیاتی بولی، او په راتلونکی کې د نورو سهولتونو او اسبابو د برابرېدو غوښتنه کوی.